Source: https://www.epi.sk/zz/1967-114
Timestamp: 2020-02-23 19:35:32+00:00
Document Index: 12563985

Matched Legal Cases: ['§ 14', '§ 25', '§ 26', '§ 31', '§ 32', '§ 57', '§ 58', '§ 61', '§ 62', '§ 64']

114/1967 Zb. Zákon o voľbách do národných výborov | Aktuálne znenie
Hľadaj v 114/1967 ×
114/1967 Zb.
Zákon č. 114/1967 Zb.Zákon o voľbách do národných výborov
(v znení č. 19/1968 Zb., 29/1968 Zb.)
Zákon zrušený predpisom č. 54/1971 Zb. pre územie ČR s účinnosťou od 1. augusta 1971.
Piata časť - Volebné komisie (§ 14 - § 25)
Šiesta časť - Kandidáti (§ 26 - § 31)
Siedma časť (§ 32 - § 57)
Ôsma časť - Doplňovanie národných výborov (§ 58 - § 61)
Deviata časť - Záverečné ustanovenia (§ 62 - § 64)
Aktuálne znenie 09.03.1968 - 31.07.1971
Pracujúci ľud volí za poslancov národných výborov svojich predstaviteľov, občanov politicky a odborne vyspelých, schopných zabezpečovať úlohy národného výboru, do ktorého sú volení, a organizovať a zjednocovať tvorivé sily pracujúcich.
(2) Právo voliť nemajú však občania, ktorí boli právoplatne zbavení spôsobilosti na právne úkony pre duševnú poruchu alebo ktorých spôsobilosť na právne úkony bola pre takúto poruchu obmedzená.*)
(2) V obciach, v ktorých je viac ako 5 000 osôb zapísaných do zoznamov voličov, zariadi miestny (mestský) národný výbor, aby bol v každom dome vyložený zoznam voličov, ktorí v dome bývajú. Miestny (mestský) národný výbor môže takéto opatrenie urobiť aj v obciach, ktoré majú menej ako 5 000 osôb zapísaných do zoznamov voličov.
(2) Vo volebnom obvode pre voľby do krajských a okresných národných výborov sa volí spravidla 4-8 poslancov.
(3) Vo volebnom obvode pre voľby do mestských a miestnych národných výborov sa volí spravidla 4-15 poslancov. V obciach s počtom menej ako 1 500 obyvateľov sa môžu voliť všetci poslanci do miestneho národného výboru v jednom volebnom obvode.
(4) Vo volebnom obvode pre voľby do Národného výboru hlavného mesta Prahy, do Národného výboru hlavného mesta Slovenska Bratislavy a do obvodných národných výborov v Prahe a v Bratislave sa volí spravidla 4-15 poslancov. Vo volebnom obvode pre voľby do obvodných národných výborov v Brne, Ostrave, Plzni a v Košiciach sa volí taktiež spravidla 4-15 poslancov.
Počty poslancov národných výborov
(1) Počet poslancov, ktorý má byť zvolený, určí podľa predpisov o národných výboroch plenárne zasadnutie národného výboru, o ktorého voľby ide.
(2) Počet poslancov vo volebnom obvode musí byť určený tak, aby na každého poslanca toho istého národného výboru pripadal približne rovnaký počet voličov.
(1) Počet a hranice volebných obvodov určí na svojom plenárnom zasadnutí národný výbor, o ktorého voľby ide. Zoznamy volebných obvodov uverejní najneskôr do 55 dní predo dňom voľby.
(2) Volebné obvody pre voľby do krajských národných výborov určí krajský národný výbor tak, aby neprekračovali hranice okresu.
(3) Pri určení počtu a hraníc volebných obvodov pre voľby do okresných, miestnych a mestských národných výborov prihliadajú príslušné národné výbory na tradičné členenie územia, spádové oblasti, strediskové obce a ďalšie miestne podmienky.
(4) V obci s počtom menej ako 1 500 obyvateľov môže byť pre voľby do miestneho národného výboru vytvorený podľa potreby buď jeden, alebo niekoľko volebných obvodov.
(5) Volebné obvody pre voľby do Národného výboru hlavného mesta Prahy určí Národný výbor hlavného mesta Prahy a volebné obvody pre voľby do Národného výboru hlavného mesta Slovenska Bratislavy určí Národný výbor hlavného mesta Slovenska Bratislavy tak, aby neprekračovali hranice mestských obvodov; pre určenie volebných obvodov do obvodných národných výborov obdobne platí odsek 3.
(1) Pre prijímanie hlasovacích lístkov a pre spočítanie hlasov sa vytvárajú v obciach volebné okrsky pre voľby do národných výborov všetkých stupňov.
(1) Voľby do národných výborov riadi Ústredná volebná komisia Národného frontu. Orgánom Ústrednej volebnej komisie Národného frontu na Slovensku je Slovenská volebná komisia Národného frontu.
do krajských národných výborov riadia krajské volebné komisie Národného frontu, do Národného výboru hlavného mesta Prahy a do Národného výboru hlavného mesta Slovenska Bratislavy mestské volebné komisie Národného frontu,
do miestnych národných výborov a do obvodných národných výborov v Bratislave, Brne, Ostrave, Plzni a v Košiciach miestne volebné komisie Národného frontu.
(3) Volebné komisie sú vo svojej činnosti podriadené volebným komisiám vyšších stupňov.
(4) Voľby v jednotlivých volebných obvodoch riadia obvodné volebné komisie.
(5) Hlasovanie v jednotlivých volebných okrskoch riadia okrskové volebné komisie.
(6) Volebné komisie sa utvoria zo zástupcov Komunistickej strany Československa, iných politických strán a ďalších spoločenských organizácií Národného frontu. Návrh zástupcov predkladá príslušný orgán Národného frontu.
(1) Ústredná volebná komisia Národného frontu riadi voľby do národných výborov a dozerá na presné dodržiavanie predpisov o voľbách.
(2) Ústredná volebná komisia Národného frontu určí vzory hlasovacích lístkov, zápisníc obvodných volebných komisií o registrácii kandidátov, zápisníc okrskových volebných komisií o hlasovaní, zápisníc obvodných volebných komisií o spočítaní hlasov a osvedčení o zvolení za poslanca alebo náhradníka.
(1) Slovenskú volebnú komisiu Národného frontu volí Predsedníctvo Slovenskej národnej rady najneskôr 55 dní predo dňom voľby. Dozerá na presné dodržiavanie predpisov o voľbách na Slovensku a plní ďalšie úlohy, ktorými ju Ústredná volebná komisia Národného frontu poverí.
(2) Slovenská volebná komisia Národného frontu sa skladá z predsedu, podpredsedov, tajomníka a z potrebného počtu ďalších členov. Krajské, okresné, mestské a miestne volebné komisie Národného frontu
(1) Volebnú komisiu Národného frontu, ktorá riadi voľby do národného výboru, volí národný výbor, do ktorého sa konajú voľby, najneskôr 55 dní predo dňom voľby. Národný výbor ju volí na svojom plenárnom zasadnutí za účasti predstaviteľov Národného frontu a občanov.
Volebná komisia Národného frontu, ktorá riadi voľby do národného výboru
a) dozerá na presné dodržiavanie predpisov o voľbách do národných výborov,
b) sústreďuje návrhy na kandidátov,
c) prerokúva na zhromaždeniach voličov návrhy na kandidátov vrátane poradia, v ktorom ich hodlá prihlásiť na registráciu,
d) na základe prerokovania na zhromaždeniach voličov zostavuje návrh kandidátov Národného frontu a ich poradie a prihlasuje ich na registráciu u obvodných volebných komisií,
e) zabezpečuje vyhotovenie hlasovacích lístkov,
f) zisťuje výsledok volieb zo všetkých volebných obvodov pre voľby do príslušného národného výboru,
g) po skončení volieb odovzdá spisy o voľbách mandátovej komisii národného výboru.
(1) O sťažnostiach na nesprávny postup obvodných a okrskových volebných komisií pri voľbách rozhoduje volebná komisia Národného frontu, ktorá riadi voľby do národného výboru.
(2) Proti rozhodnutiu tejto volebnej komisie Národného frontu možno podať odvolanie na volebnú komisiu vyššieho stupňa. Obvodné volebné komisie
(1) Rada národného výboru, o ktorého voľbu ide, zriadi najneskôr 50 dní predo dňom voľby pre každý volebný obvod volebnú komisiu.
(3) Úlohy obvodnej volebnej komisie pre voľby do miestneho národného výboru plní v obciach, ktoré majú menej ako 1 500 obyvateľov, miestna volebná komisia Národného frontu.
e) predkladá volebnej komisii Národného frontu, ktorá voľby riadi, zprávu o výsledku volieb vo volebnom obvode,
f) vydá zvolenému kandidátovi osvedčenie o jeho zvolení,
g) odovzdá spisy o voľbách príslušnému národnému výboru. Okrskové volebné komisie
(1) Pre každý volebný okrsok zriadi rada miestneho národného výboru najneskôr 30 dní predo dňom voľby okrskovú volebnú komisiu.
(2) Komisia sa skladá z predsedu, podpredsedu, tajomníka a zo 4-8 ďalších členov. Vo volebných okrskoch, ktoré majú menej ako 300 voličov, má okrsková volebná komisia popri predsedovi a tajomníkovi 1 až 3 ďalších členov.
d) spíše o priebehu voľby a spočítaní hlasov zápisnicu, ktorú neodkladne predloží príslušnej obvodnej volebnej komisii,
e) odovzdá spisy o voľbách na uschovanie okresnému národnému výboru.
(1) Kandidáti pre voľby do národných výborov sú kandidátmi Národného frontu.
(2) Kandidátov navrhujú Komunistická strana Československa, iné politické strany a ďalšie spoločenské organizácie Národného frontu, zhromaždenia robotníkov, roľníkov a ostatných pracujúcich v závodoch, úradoch a obciach a zhromaždenia vojakov. Návrhy predkladajú miestnej (mestskej) volebnej komisii Národného frontu. Táto volebná komisia postúpi návrhy na kandidátov pre voľby do vyšších stupňov národných výborov príslušnej volebnej komisii Národného frontu, ktorá tieto voľby riadi.
(4) Príslušná volebná komisia Národného frontu, ktorá riadi voľby do národného výboru, oboznámi voličov na zhromaždeniach s návrhmi na kandidátov. Predloží im aj svoj návrh kandidátov z občanov politicky a odborne vyspelých, schopných organizovať a zjednocovať tvorivé sily pracujúcich, ktorých hodlá prihlásiť na registráciu. Dbá na to, aby počet navrhnutých kandidátov bol spravidla o jednu tretinu až o jednu polovicu vyšší, než koľko má byť vo volebnom obvode zvolených poslancov. Na zhromaždeniach sa voliči vyjadrujú k navrhovaným kandidátom a tiež týmto spôsobom sa zúčastňujú na ich výbere. Na základe tohto prerokovania zostaví návrh kandidátov, obsahujúci aj ich poradie, ktorých prihlási na registráciu.
(1) Kandidátov Národného frontu prihlasuje na registráciu volebná komisia Národného frontu, ktorá riadi voľby do národného výboru. Prihlášky podáva u príslušnej volebnej komisie najneskôr 30 dní predo dňom voľby.
(2) Kandidáti Národného frontu sú prihlasovaní na registráciu podľa volebných obvodov. Nikto nemôže byť pre voľbu do toho istého národného výboru kandidovaný vo viac ako jednom volebnom obvode.
(3) V prihláške musí byť uvedené poradie kandidáta a musí obsahovať jeho vyhlásenie, že súhlasí so svojou kandidatúrou. K prihláške sa pripojí zpráva o schôdzi organizácie alebo zhromaždenia pracujúcich a zhromaždenia voličov, kde bol kandidát navrhnutý.
Obvodná volebná komisia je povinná zaregistrovať všetkých riadne prihlásených kandidátov Národného frontu, a to v poradí, v ktorom ich volebná komisia Národného frontu na registráciu prihlásila.
Obvodná volebná komisia uverejní mená, priezviská, vek, zamestnanie a bydlisko všetkých zaregistrovaných kandidátov Národného frontu a ich poradie, a to najneskôr
a) do 25 dní predo dňom voľby do krajských národných výborov, do Národného výboru hlavného mesta Prahy, do Národného výboru hlavného mesta Slovenska Bratislavy, do okresných národných výborov, do mestských národných výborov v Brne, Ostrave, Plzni a v Košiciach a do obvodných národných výborov v Prahe;
b) 15 dní predo dňom voľby do ostatných mestských a obvodných národných výborov a do miestnych národných výborov.
(1) Deň volieb do národných výborov určí Predsedníctvo Národného zhromaždenia najneskôr 60 dní vopred.
(2) Voľby do národných výborov sa konajú v ten istý deň na území celého štátu. Voľby sa konajú v deň pracovného pokoja.
(3) Voľby sa konajú v určený deň od siedmej hodiny do šestnástej hodiny. V hlavnom meste Prahe, v mestách, ktoré sú sídlami krajských a okresných národných výborov, ako aj vo všetkých obciach, ktoré majú aspoň 10 000 obyvateľov, konajú sa voľby v určený deň od siedmej hodiny do dvadsiatej hodiny. Pokiaľ to miestne potreby vyžadujú, môže byť začiatok volieb určený na skoršiu hodinu.
(2) V obciach, v ktorých je viac ako 5 000 osôb zapísaných do zoznamu voličov, okrsková volebná komisia zabezpečí, aby pre každého voliča bol vyhotovený legitimačný lístok, v ktorom sú uvedené potrebné údaje o voľbách. Súčasne zariadi, aby legitimačný lístok bol dodaný voličovi do bytu. Miestna (mestská) volebná komisia Národného frontu môže určiť, že sa rovnako postupuje aj v obciach, ktoré majú menej ako 5 000 zapísaných voličov.
Prípravy vo volebnej miestnosti Predseda okrskovej volebnej komisie skontroluje pred začatím voľby za prítomnosti členov komisie volebnú schránku a zapečatí ju. Skontroluje tiež, či je pripravený zoznam voličov a hlasovacie lístky. Potom sa prikročí k hlasovaniu.
Vo volebných miestnostiach sú pre úpravu hlasovacích lístkov určené osobitné priestory oddelené tak, aby bola zaručená tajnosť hlasovania. V týchto priestoroch nesmie byť nikto súčasne prítomný s voličom, ani člen volebnej komisie.
(2) Volič, ktorý sa ustanovil do volebnej miestnosti, odovzdá legitimačný lístok a po zázname v zozname voličov dostane hlasovacie lístky. Ak volič nemá legitimačný lístok a ak nie je členovi okrskovej volebnej komisie známy, komisia požiada, aby preukázal svoju totožnosť.
(1) Ak volič hlasuje pre kandidáta, ponechá na hlasovacom lístku jeho meno a priezvisko. Ak pre kandidáta nehlasuje, jeho meno a priezvisko prečiarkne. Hlasovací lístok potom vhodí do volebnej schránky.
Kto môže byť prítomný pri spočítaní hlasov v okrskovej volebnej komisii V miestnosti, kde okrsková volebná komisia spočítava hlasy, majú právo byť prítomní členovia volebných komisií vyšších stupňov, prípadne obvodných volebných komisií. Ďalej môžu byť prítomní občania a zástupcovia tlače a iných hromadných informačných prostriedkov, splnomocnení na to volebnou komisiou Národného frontu.
(1) Po otvorení volebnej schránky spočíta okrsková volebná komisia hlasovacie lístky podľa volebných obvodov, porovná počet odovzdaných hlasovacích lístkov s počtom osôb, ktorým boli vydané hlasovacie lístky podľa zoznamu voličov, zistí počet hlasov, na ktorých neboli prečiarknutí všetci kandidáti, počet hlasov pre každého kandidáta Národného frontu a výsledok zapíše do zápisnice o hlasovaní pre každý volebný obvod.
(1) Okrsková volebná komisia vyhotoví o hlasovaní a spočítaní hlasov osobitnú zápisnicu pre každý volebný obvod; zápisnicu podpíše predseda, podpredseda, tajomník a všetci členovia komisie.
b) celkový počet voličov vo volebnom obvode alebo volebnom okrsku zapísaných v zozname voličov,
(1) Po spočítaní hlasov a podpísaní zápisnice o hlasovaní vyhlási predseda okrskovej volebnej komisie výsledok hlasovania podľa jednotlivých volebných obvodov a neodkladne zašle zápisnicu o hlasovaní príslušnej obvodnej volebnej komisii.
(1) Obvodná volebná komisia spočíta hlasy a zisťuje výsledky hlasovania v obvode na podklade zápisníc predložených okrskovými volebnými komisiami. Ak vzniknú pochybnosti, má právo vyžiadať si od okresného národného výboru hlasovacie lístky, ktoré mu odovzdala okrsková volebná komisia.
(2) Ak obvodná volebná komisia zistí, že počet hlasovacích lístkov odovzdaných vo volebnom obvode je menší ako polovica počtu voličov, ktorí majú právo hlasovať v tomto volebnom obvode, poznamená to v zápisnici a od ďalšieho spočítania upustí. Súčasne oznámi príslušnej riadiacej volebnej komisii Národného frontu, že v dôsledku toho nebol zvolený žiadny kandidát.
b) počet volebných okrskov, z ktorých boli zaslané zápisnice o hlasovaní,
Po spočítaní hlasov a po podpísaní zápisnice predseda obvodnej volebnej komisie vyhlási:
a) účasť voličov vo voľbách vo volebnom obvode,
(1) Volebná komisia Národného frontu uverejní výsledky volieb do národného výboru, ktoré riadi, spôsobom určeným Ústrednou volebnou komisiou Národného frontu.
(2) Ústredná volebná komisia Národného frontu uverejní súhrnné výsledky volieb do národných výborov.
Zvolený je kandidát, ktorý dostal nadpolovičnú väčšinu platných hlasov odovzdaných vo volebnom obvode. Podľa poradia, v akom sú kandidáti na hlasovacom lístku uvedení, sa zisťuje, kto bol zvolený za poslanca a kto za náhradníka poslanca.
Po podpísaní zápisnice o spočítaní hlasov zašle ju predseda obvodnej volebnej komisie ihneď volebnej komisii Národného frontu, ktorá voľby riadi. Ostatné volebné spisy zašle na uschovanie národnému výboru, o ktorého voľby ide.
(1) Ak je počet hlasovacích lístkov odovzdaných vo volebnom obvode menší ako polovica počtu voličov, ktorí majú právo hlasovať v tomto volebnom obvode, poznamená to obvodná volebná komisia výslovne v zápisnici a oznámi to príslušnej volebnej komisii Národného frontu. Obvodná volebná komisia vyhlási nové voľby, ktoré sa potom musia konať najneskôr do 14 dní po prvých voľbách.
(2) Ak nebol vo volebnom obvode zvolený určený počet poslancov, poznamená to obvodná volebná komisia výslovne v zápisnici o spočítaní hlasov a oznámi to príslušnej volebnej komisii Národného frontu. Obvodná volebná komisia vyhlási súčasne nové voľby, ktoré sa musia konať najneskôr do 14 dní po prvých voľbách. V nových voľbách sa vo volebnom obvode volí taký počet poslancov, ktorým sa dosiahne počet určený pre volebný obvod. Aj v týchto voľbách môže byť navrhnutých viac kandidátov, než koľko má byť zvolených poslancov.
Platnosť voľby jednotlivých poslancov národného výboru a náhradníkov za poslancov národného výboru overí na návrh mandátovej komisie národný výbor na svojom prvom zasadnutí.
(1) Poslanec, ktorý prestal byť voliteľný, stráca funkciu. Stratu funkcie vysloví na návrh mandátovej komisie národný výbor, o ktorého poslanca ide.
(2) Poslanec sa môže svojej funkcie vzdať. Jeho rezignáciu berie na vedomie národný výbor, o ktorého poslanca ide.
(1) Poslanca, ktorý sklamal dôveru voličov alebo ktorý sa dopustil činu nedôstojného funkcie poslanca, môžu voliči kedykoľvek odvolať.
(2) Návrh na odvolanie poslanca podáva príslušný orgán Národného frontu. Návrh oznámi poslancovi, o odvolanie ktorého ide, s uvedením dôvodov. Poslanec má právo sa ústne alebo písomne k návrhu vyjadriť.
(3) Návrh na odvolanie predloží príslušný orgán Národného frontu národnému výboru, ktorého poslanec má byť odvolaný.
(4) Národný výbor zabezpečí, aby na prerokovanie návrhu na odvolanie bolo vo volebnom obvode zvolané zhromaždenie voličov.
(6) Pre odvolanie poslanca primerane platia ustanovenia tohto zákona.
Doplňovanie národných výborov
(1) Ak sa z akéhokoľvek dôvodu uprázdni funkcia poslanca národného výboru, nastupuje za neho náhradník zvolený v tom istom volebnom obvode.
(3) Národný výbor, o ktorého poslanca ide, upovedomí náhradníka do 15 dní po tom, keď sa uprázdnila funkcia poslanca, o tom, že sa stal poslancom a vydá mu o tom osvedčenie.
(2) Deň doplňovacích volieb určí rada národného výboru, o ktorého poslanca ide.
(4) Pre doplňovacie voľby platia ustanovenia tohto zákona; doplňovacie voľby sa však môžu konať aj v pracovný deň.
Zvýšenie počtu poslancov
(1) Ak počas volebného obdobia vzrastie počet obyvateľov v územnom obvode národného výboru, najmä v dôsledku výstavby sídlisk, prípadne ak to vyžadujú potreby hospodárskeho a kultúrneho rozvoja, môže národný výbor zvýšiť počet poslancov i volebných obvodov.
(2) O zvýšení počtu poslancov i volebných obvodov rozhoduje plenárne zasadnutie národného výboru.
(3) Noví poslanci národného výboru sa zvolia doplňovacou voľbou.
Ak počas volebného obdobia dôjde k zlúčeniu obcí alebo ak sa pre niekoľko obcí vytvorí jeden miestny národný výbor, zostávajú poslanci zvolení do miestnych národných výborov vo funkcii poslancov a tvoria miestny národný výbor v novej obci alebo jeden nový miestny národný výbor.
Všeobecné voľby do národných výborov určí najneskôr do 90 dní po skončení volebného obdobia Predsedníctvo Národného zhromaždenia.